Jacob Rosted

Jacob Rosted (født 1750, død 1833) var rektor ved Oslo katedralskole fra 1803 til 1832. Rosted ble ansatt ved katedralskolen som hører i 1777, og fra 1782 var han konrektor. Rosted var bibliotekar for Deichmanske bibliotek  da det åpnet for publikum i 1785.  

En katalog over bibliotekets bøker ble utgitt av Rosted i 1790. Da Deichmanske seinere ble flyttet til katedralskolen, ble han ansvarlig for både dette og skolens eget bibliotek.  Fra 1792 var Rosted redaktør for Topografisk Jiournal, og senere for Hermoder, som var et av landets første litterære magasin. I tillegg er han kjent som Niels Henrik Abels og Henrik Wergelands rektor.
 
I 1810 utga han boken Forsøg til en Rhetorik, som kom i ny og revidert utgave i 1824. Boken regnes som et hovedverk i norsk retorisk historie, og ble gjenutgitt i 2007 (ved Amund Børdahl). Rosted regnes som en av de første nordmenn som befattet seg systematisk med retorikk som fagområde, og han hadde lært faget blant annet hos engelskmannen Hugo Blair.

Rosteds gate i Oslo er for øvrig oppkalt etter Jacob Rosted.

Eksterne lenker 
 Digitaliserte bøker av Rosted hos Nasjonalbiblioteket.

Norske skoleledere
Norske bibliotekarer
Rektorer ved Oslo katedralskole
Alumni fra Københavns Universitet
Fødsler i 1750
Dødsfall i 1833